CELEX: 32008D0553
Language: mt
Date: 2008-06-30 00:00:00
Title: 2008/553/KE: Deċiżjoni tal-Kummissjoni tat- 30 ta' Ġunju 2008 li tħassar id-Deċiżjoni 2008/377/KE dwar ċerti miżuri ta’ protezzjoni relatati mad-deni klassiku tal-ħnieżer fis-Slovakkja (notifikata taħt id-dokument numru C(2008) 3223) Test b’relevanza għaż-ŻEE

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 178/45
            
         DEĊIŻJONI TAL-KUMMISSJONI
   tat-30 ta' Ġunju 2008
   li tħassar id-Deċiżjoni 2008/377/KE dwar ċerti miżuri ta’ protezzjoni relatati mad-deni klassiku tal-ħnieżer fis-Slovakkja
   (notifikata taħt id-dokument numru C(2008) 3223)
   (Test b’relevanza għaż-ŻEE)
   (2008/553/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju u żootekniku applikabbli għal kummerċ intrakomunitarju ta’ ċerti annimali ħajjin u prodotti bil-ħsieb tat-tlestija tas-suq intern (1), u b’mod partikolari l-Artikolu 10(4) tagħha,
   Billi:
   
               (1)
            
            
               Seħħew tifqigħat tad-deni klassiku tal-ħnieżer fis-Slovakkja.
            
         
               (2)
            
            
               Id-Deċiżjoni tal-Kummissjoni 2008/377/KE tat-8 ta’ Mejju 2008 dwar ċerti miżuri ta’ protezzjoni marbuta mad-Deni Klassiku tal-Ħnieżer fis-Slovakkja ġiet adottata sabiex issaħħaħ il-miżuri meħuda mis-Slovakkja (2) fi ħdan il-qafas tad-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda tad-deni klassiku tal-ħnieżer (3).
            
         
               (3)
            
            
               L-informazzjoni pprovduta mis-Slovakkja turi li t-tifqigħat tad-deni klassiku tal-ħnieżer f’dak l-Istat Membru nqerdu u r-riżultati ta’ l-investigazzjoni epidemjoloġika juru li d-deni klassiku tal-ħnieżer ma nxteridx aktar.
            
         
               (4)
            
            
               Id-Deċiżjoni 2008/377/KE għandha għalhekk titħassar.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti għall-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2008/377/KE hija mħassra.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 30 ta’ Ġunju 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 224, 18.8.1990, p. 29. Id-Direttiva kif l-aħħar emendata bid-Direttiva 2002/33/KE tal-Parlament Ewropew u tal-Kunsill (ĠU L 315, 19.11.2002, p. 14).
   
      (2)  ĠU L 130, 20.5.2008, p. 18. Id-Deċiżjoni kif emendata bid-Deċiżjoni 2008/419/KE (ĠU L 147, 6.6.2008, p. 65).
   
      (3)  ĠU L 316, 1.12.2001, p. 5. Id-Direttiva kif emendata l-aħħar bid-Deċiżjoni tal-Kummissjoni 2007/729/KE (ĠU L 294, 13.11.2007, p. 26).